**Paskaidrojuma raksts**

**Madonas novada pašvaldības 2022.gada 18.janvāra saistošajiem noteikumiem Nr.2**

**“Par Madonas novada pašvaldības stipendiju un finansējuma studiju maksai piešķiršanas kārtību”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss projekta satura izklāsts | Saistošie noteikumi nosaka kārtību, kādā Madonas novada pašvaldība tam paredzēto budžeta līdzekļu ietvaros piešķir stipendiju un finansējumu studiju maksai studentam. |
| 1. Saistošo noteikumu projekta nepieciešamības pamatojums | Likuma “Par pašvaldībām” 43.panta trešā daļa nosaka, ka pašvaldības dome var pieņemt saistošos noteikumus, lai nodrošinātu pašvaldības autonomo funkciju izpildi.  Likuma “Par pašvaldībām” 15.panta 4., 6. un 7.punktā kā pašvaldības autonomās funkcijas noteikts gādāt par iedzīvotāju izglītību, nodrošināt veselības aprūpes pieejamību, nodrošināt iedzīvotājiem sociālo palīdzību. Izpildītu šīs un citas likuma “Par pašvaldībām” 15.pantā pašvaldībai noteiktās autonomās funkcijas, ir iespējams tikai, ja Madonas novada pašvaldības teritorijā ir kvalificēti specialisti, kas sniedz attiecīgos pakalpojumus Madonas novada pašvaldības teritorijas iedzīvotājiem.  Likuma “Par pašvaldībām” 15.pantā pašvaldībai noteiktie pienākumi, kā arī 43.panta trešajā sadaļā noteiktās tiesības ir pamats pašvaldībai sniegt finansiālu atbalstu studentiem, kas apgūst specialitātes, kuras nodrošina Madonas novada pašvaldībai noteikto autonomo funkciju īstenošanu un ir nozīmīgas Madonas novada pašvaldības teritorijas attīstībai. |
| 1. Informācija par plānoto projekta ietekmi uz pašvaldības budžetu | Saistošajos noteikumos noteiktā finansējuma piešķiršanai tiek paredzēts finansējums Madonas novada pašvaldības ikgadējā budžetā |
| 1. Informācija par plānoto saistošo noteikumu projekta ietekmi uz uzņēmējdarbības vidi pašvaldības teritorijā | Kvalificētu speciālistu piesaiste nodrošina iedzīvotājiem nepieciešamo pakalpojumu pieejamību Madonas novada pašvaldības teritorijā, kas sekmē cilvēku vēlmi dzīvot Madonas novada pašvaldības teritorijā, un līdz ar to uzlabo uzņēmējdarbības vidi Madonas novada pašvaldības teritorijā. |
| 1. Informācija par administratīvajām procedūrām | Nav ietekmes. |
| 1. Informācija par konsultācijām ar privātpersonām | Nav notikušas. |

|  |  |
| --- | --- |
| Domes priekšsēdētājs | A.Lungevičs |